Mandarine (Anouilh)
Mandarine je drama Jeana Anouilha iz 1931. godine, premijerno izvedena 17. siječnja 1933. godine u Théâtre de l'Athénée u režiji Gérarda Batbedata. Radnja drame prati mladog žigola koji, iz ljubavi prema djevojci Bérénice, obećaje da će promijeniti svoje ponašanje i poštovati tradicionalni moral. 

Drama je izvedena samo 13 puta prije nego je skinuta s programa te je smatrana izrazitim neuspjehom. Glumci na premijeri bili su Paul Lalloz, Milly Mathis i Madeleine Ozeray. Tokom generalne probe pred premijeru, izbio je požar u Théâtre de l'Athénée, međutim brza intervencija vatrogasaca omogućila je izvedbu premijere iste večeri, unatoč ostacima dima. 

Nakon što je drama propala, Anouilh je zabranio njezino tiskanje tako da ona ostaje njegova jedina drama koja nikada nije tiskana u pisanom obliku. Ipak, prema riječima autorove biografkinje, Anca Visdei, sačuvan je originalni rukopis drame.

Reference

Djela Jeana Anouilha
Drame 1931.